MT
C 78/20
Il-Ġurnal Uffiċjali tal-Unjoni Ewropea
18.2.2022
NB: Pereżempju, rum li fih prodotti dolċifikanti f’livell li jaqbeż il-limitu permess ta’ 20 gramma kull litru, u li b’hekk ma għadux rum iżda jrid juża l-isem ġuridiku “xarba spirituża”, ma jistax iġorr fuqu t-terminu kompost “rum biz-zokkor” jew “rum biz-zokkor tal-kannamiela”.
Jekk jiżdiedu oġġetti tal-ikel oħra li mhumiex permessi taħt il-kategorija 1 talAnness I, it-terminu rum jista’ jidher f’terminu kompost bħal “rum u ħwawar”.
Jekk le, il-prodott li jirriżulta jkollu jiġi ttikkettat bħala pereżempju “xarba spirituża biz-zokkor tal-kannamiela” (biex jiġi indikat li miegħu żdied iz-zokkor) jew “xarba spirituża biz-zokkor tal-kannamiela” (biex jiġi indikat li z-zokkor ġie distillat biex tiġi prodotta x-xarba spirituża li, madankollu, mhijiex konformi mar-rekwiżiti l-oħra għall-produzzjoni tar-rum).
#22 – Eżempji ta’ termini komposti pprojbiti:
1) Brandy u alkoħol
jew
Cognac u Alkoħol
2) Spirtu b’bażi ta’ Whisky
jew
Spirtu tal-iScotch Whisky
3) Xarba b’bażi ta’ Rum
jew
Xarba Ron de Guatemala
4) Rum biz-zokkor tal-kanna­ miela
jew
Rum ta’ Kuba u zokkor
5) Xarba spirituża tal-likur
jew
Xarba Spirituża Irish Cream
6) Ilma bil-Gin
jew
Ilma bil-Genever
Skont il-punt (c) tal-Artikolu 10(6), terminu kompost jista’ jissupplimenta biss l-isem ġuridiku ta’ xarba spirituża.
Għalhekk, terminu kompost ma jistax jintuża bħala isem ġuridiku għal xarba spirituża.
L-unika eċċezzjoni għal din ir-regola hija rappreżentata minn termini komposti li jinkludu t-terminu “likur” jew “krema”, li, skont il-punt (b) tal-Artikolu 10(5), jistgħu jissostitwixxu l-isem ġuridiku dment li x-xarba riżultanti hija konformi mar-rekwiżiti rilevanti stabbiliti fil-kategorija 33 ta’ xorb spirituż “likur” tal-Anness I. #23 - Eżempji ta’ termini komposti permessi li jinkludu t-terminu “likur” jew “krema”:
1) 2) 3) 4) 5) 6)
Vodka liqueur (EN) Wodkalikör – Likör aus/mit Wodka (DE) Liqueur à la vodka (FR) Liquore alla vodka (IT) Licor de vodka (ES) Likier na bazie wódki (PL)
— — — — — —
Irish Whiskey Cream (EN) Berliner Kümmelcream (DE) Crème de Cognac (FR) Crema di Grappa (IT) Crema de Orujo de Galicia (ES) Krem na bazie Polskiej Wódki (PL)
Fil-każijiet kollha elenkati hawn fuq, is-segwenti għandhom jiġu rispettati: a) ix-xarba spirituża msemmija trid tkun awtentika, eż. trid tikkonforma mar-rekwiżiti stabbiliti mill-kategorija jew mill-IĠ rispettiva tax-xarba spirituża, inkluża l-qawwa alkoħolika minima tagħha -> jiġifieri l-ebda dilwizzjoni bl-ilma li twaqqa’ l-qawwa alkoħolika taħt il-minimu previst; u b) l-alkoħol użat fil-produzzjoni tagħha joriġina esklussivament mix-xarba spirituża msemmija fit-terminu kompost (ħlief għall-alkoħol li jista’ jkun preżenti fl-aromatizzanti, fil-koloranti jew f’ingredjenti awtorizzati oħra użati għallproduzzjoni ta’ dik ix-xarba) -> jiġifieri l-ebda żieda ta’ xorb spirituż ieħor jew ta’ alkoħol etiliku ta’ oriġini agrikola jew ta’ distillati ta’ oriġini agrikola ta’ ebda tip; u c) ir-rekwiżiti stabbiliti fil-kategorija 33 tal-Anness I għall-użu tal-isem ġuridiku “likur” (jiġifieri qawwa alkoħolika minima ta’ 15 % skont il-volum u kontenut minimu ta’ prodott dolċifikanti ta’ 100 gramma għal kull litru) jew “krema” (jiġifieri dawn kollha ta’ hawn fuq + l-użu ta’ ħalib jew ta’ prodotti tal-ħalib).
2.2.
Kundizzjonijiet tal-użu L-Artikolu 11(1) jipprevedi s-segwenti kundizzjonijiet tal-użu għal isem ta’ xarba spirituża (kategorija jew IĠ) f’terminu kompost: “(a) l-alkoħol użat fil-produzzjoni ta’ xarba alkoħolika joriġina esklussivament mix-xarba spirituża msemmija fit-terminu kompost, għajr għall-alkoħol etiliku li jista’ jkun preżenti f’aromatizzanti, koloranti jew ingredjenti awtorizzati oħra użati għall-produzzjoni ta’ dik ix-xarba alkoħolika; u